Victor Leandro Bagy

Victor Leandro Bagy, ataupun dikenali sebagai Victor (lahir 21 Januari 1983), merupakan pemain bola sepak Brazil yang bermain untuk kelab Série A, Atlético Mineiro sebagai penjaga gol.

Kerjaya kelab

Paulista
Victor sertai kelab remaja São Paulo FC pada usia  14 tahun. Setahun kemudian, beliau berpindah ke Paulista FC.

Victor telah dipanggil untuk sertai skuad utama pada tahun 2000 tetapi beliau perlu menunggu untuk membuat debut pada tahun 2003. Beliau menjadi penjaga gol kedua di belakang Rafael Bracalli tetapi pada tahun 2006, selepas Rafael berpindah ke C.D. Nacional, beliau menjadi pilihan pertama. Victor menjadi sebahagian daripada pasukannya yang menjuarai Copa do Brasil 2005 tetapi beliau digantikan ketika perlawanan akhir.

Grêmio
Pada 18 Disember 2007, Victor sertai Grêmio. Beliau mengalami kecederaan pada 24 Februari 2008 dan beliau terpaksa dikeluarkan selama satu bulan setengah.

Victor kembali dari selepas pulih dari kecederaan dan bermain semula perlawanan dalam aksi Brasileirão dan diundi sebagai penjaga gol terbaik pada kejohanan itu. Pada 2009, aksi beliau tampak tidak memuaskan akibat beliau dipanggil untuk sertai pasukan kebangsaan pada musim panas. Victor kemudian dikaitkan ke A.S. Bari dan S.L. Benfica. Tetapi tiada sebarang pemindahan berlaku.

Atlético
Pada 29 Jun 2012, Victor sertai  Atlético Mineiro dengan bayaran sebanyak €3,5 juta dan menadatangani kontrak lima tahun. Beliau kemudian menjadi pilihan pertama penjaga gol dan bermain sebanyak 29 perlawanan dan pasukannya, Galo menduduki tempat kedua liga.

Pada 2013, Victor menjadi kunci pasukan untuk memenangi kempen Copa Libertadores 2013, beliau menyelamat tendangan penalti menentang Club Tijuana, Newell's Old Boys dan di perlawanan akhir, Club Olimpia.

Kerjaya antarabangsa
Pada 21 Mei 2009, Victor telah dipanggil buat kali kedua (pertama pada tahun 2005) oleh Dunga untuk memasuki skuad Brazil yang beraksi di kelayakan Piala Dunia FIFA 2010 dan Piala Konfederasi FIFA 2009.

Pada 10 Ogos 2010, beliau membuat penampilan pertama bersama Brazil menentang Amerika Syarikat, Brazil menang 2-0. Pada 7 Mei 2014, Victor dipilih daripada 23 pemain untuk beraksi di Piala Dunia FIFA 2014.

Penghargaan

Kelab
Paulista
Copa do Brasil: 2005

Grêmio
Campeonato Gaúcho : 2010

Atlético Mineiro
Campeonato Mineiro: 2013
Copa Libertadores: 2013
Recopa Sudamericana: 2014
Copa do Brasil: 2014

Antarabangsa
Brazil
Piala Konfederasi FIFA 2009: 2009

Individu
Penjaga Gol Terbaik di Prêmio Craque do Brasileirão: 2008, 2009
Penjaga Gol Terbaik Bola de prata: 2009
Penjaga Gol Tahunan Copa Libertadores: 2013

Rujukan

Kelahiran 1983
Orang hidup
Pemain bola sepak Brazil
Pemain Campeonato Brasileiro Série A
Pemain Paulista Futebol Clube
Pemain Grêmio Foot-Ball Porto Alegrense
Pemain Clube Atlético Mineiro
Penjaga gol (bola sepak)
Pemain Piala Konfederasi FIFA 2009
Pemain Copa América 2011
Pemain Piala Dunia FIFA 2014